

Slovensko društva INFORMATIKA objavlja

**NATEČAJ ZA NAJBOLJŠI ŠTUDENTSKI PROJEKT**

**NA PODROČJU INFORMATIKE IN RAČUNALNIŠTVA**

**V LETU 2014**

Vabimo vas, da se prijavite na natečaj za najboljši študentski projekt na področju informatike in računalništva v letu 2014. Natečaj bo potekal v okviru konference *Dnevi slovenske informatike 2014*, največje slovenske neodvisne konference za področje informatike in računalništva. To je priložnost, da svoje dosežke s področja informatike in računalništva predstavite slovenski strokovni javnosti, vašim bodočim delodajalcem in sodelavcem in drugim, ki na področju informatike kaj pomenijo.

Pogoji sodelovanja:

1. Na natečaju lahko sodelujejo vsi redni dodiplomski in podiplomski študenti ter diplomanti in magistrandi, ki so imeli tak status v času, ko je nastalo na ta natečaj prijavljeno delo.
2. Prijaviti je možno zaključenprojekt, raziskavo, informacijsko rešitev, storitev, diplomsko delo, magistrsko delo, idejni osnutek ali prototipno izvedbo informacijske rešitve.
3. Projekt se mora vsebinsko naslanjati na področje informatike in računalništva in reševati tehnični ali poslovni problem s tega področja.
4. V oceno bodo sprejeta dela, nastala v obdobju med 15.4.2013 in datumom prijave.

Avtorji najboljšega študentskega projekta bodo imeli tudi možnost objave opisa dosežka v obliki strokovnega ali znanstvenega prispevka v reviji *Uporabna informatika*.

Avtorji bodo projekte, ki jih bo obravnavala strokovna komisija, lahko predstavili na konferenci *Dnevi slovenske informatike 2014*, ki bo potekala v času od 14.4. do 16.4.2014 v Portorožu, kjer bo tudi razglasitev rezultatov. Za najboljši študentski projekt bo avtorjem podeljeno priznanje. Kotizacije za avtorje predstavljenih projektov (do dva avtorja na projekt) za dan, ko bo potekala predstavitev projektov, ni.

Svoje delo prijavite z izpolnitvijo prijavnice (*Obrazec\_za\_opis\_ projekta.docx*), ki jo pošljete na naslov dsi2014@drustvo-informatika.si. Rok za oddajo prijave je **1.4.2014.**

Morebitne ugovore v zvezi s tem natečajem bo obravnaval in reševal izvršni odbor Slovenskega društva INFORMATIKA.

Za podrobnejše informacije se lahko obrnete na naslov dsi2014@drustvo-informatika.si.

**Slovensko društvo INFORMATIKA**